ബ്ലേഡ് മാഫിയയുടെ ഭീഷണിയില് ആത്മഹത്യകള് തുടരുന്നു: ഓപ്പറേഷന് കുബേരയില് പാലക്കാട് വ്യാപക അറസ്റ്റ് പാലക്കാട്: സംസ്ഥാനത്ത് ലോക്ഡൗണ് ദുരിതങ്ങള് രൂക്ഷമായതോടെ ബ്ലേഡ് മാഫിയയും ശക്തിപ്രാപിച്ചിരിക്കുകയാണ്. ഓപ്പറേഷന് കുബേരയുടെ ഭാഗമായി പാലക്കാട് പൊലീസ് റെയ്ഡില് നാലുപേര് അറസ്റ്റിലായി. കൊടുമ്ബ് സ്വദേശി ഷിജു, കിഴക്കഞ്ചേരി സ്വദേശി കണ്ണന്, പട്ടാമ്ബി സ്വദേശികളായ ഷഫീര്, ഹംസ എന്നിവരാണ് അറസ്റ്റിലായത്. ബ്ലേഡ് മാഫിയയുടെ ഭീഷണി മൂലം കഴിഞ്ഞമാസത്തില് മാത്രം രണ്ടു പേരാണ് പാലക്കാട് ജില്ലയില് ആത്മഹത്യ ചെയ്തിരിക്കുന്നത്. ഇതിന്റെ അടിസ്ഥാനത്തിലാണ് ജില്ലയില് പരിശോധന കര്ശനമാക്കാന് പോലീസ് തീരുമാനിച്ചത്. അനധികൃതമായി പണം പലിശയ്ക്ക് കൊടുക്കുന്നവരുടെ വീടുകളിലും സ്ഥാപനങ്ങളിലുമായി 91 റെയ്ഡുകളാണ് പൊലീസ് നടത്തിയത്. അതേസമയം, സംസ്ഥാനത്ത് സാധാരണക്കാരായ ജനങ്ങളുടെ ജീവിതം വഴിമുട്ടിയ അവസ്ഥയിലാണുള്ളത്. സര്ക്കാരിന്റെ അശാസ്ത്രീയ അടച്ചിടല് മൂലം പലരും ആത്മഹത്യയുടെ വക്കിലാണ്. ഇന്ന് ചേരുന്ന യോഗത്തിലെങ്കിലും കൃത്യമായ നടപടികള് സര്ക്കാര് സ്വീകരിക്കുമെന്ന പ്രതീക്ഷയിലാണ് ജനങ്ങള്.